Свободна практика

„Уроци от провала: как не се прави креативен бранд“ - уебинар
2022-12-06 19:00 - 21:00 (Europe/Helsinki)
Стартираш собствен бизнес и, разбираемо, имаш немалки очаквания към него. Виждаш успехите на някои свои конкуренти и си сигурен, че можеш да се справиш също толкова добре. Започваш с ентусиазъм, но бързо се убеждаваш, че когато той прегори, са ти нужни търпение и постоянство.
Успешният бизнес е резултат от трудностите и неуспехите, които те съпътстват ежедневно. Вероятно има много тънкости, които, биха спестили част от главоболията ти. На помощ ти идва уебинарът „Уроци от провала“.
Включи се, за да разбереш какви са грешките на един малък онлайн бизнес – „Мазно“ и как те са помогнали на магазина да се развие. Какви са поуките на създателите му и как да преминеш по-лесно през някои препятствия? Отговори получаваш от основателите на „Мазно“ – Кристиян Стефанов и Пламен Борисов.
За кого е подходящо събитието

За собственици на бизнес, които са в началото на своето начинание.

Лектори

Кристиян Стефанов и Пламен Борисов създават „Мазно“ – сайт за забавни картички и подаръци. Всеки от тях има опит в сферата на дигиталния маркетинг. Към момента Кристиян се развива като Data Engineer, а Пламен – Front-end Developer.

Събитието е без такса, с предварителна регистрация.

„Marketing, Sales & Customer Support“ – онлайн събитие
2022-12-13
Маркетингът е сферата, в която искаш да се развиваш, но осъзнаваш, че без добра основа, натрупани знания и поне някакъв опит трудно ще намериш своето място в агенциите. Започни с обучението, дава ти полезни насоки и съвети. Освен това една от основните цели на „Career Show“ е да те срещне с работодатели, така че може би именно това събитие ще очертае бъдещия ти професионален път.
От специалисти в областта на маркетинга научаваш:

Какви са седемте ключови етапа в B2B продажбите – кои продажбени процеси трябва да следваш, за да развиваш успешен бизнес.
Каква е формулата на успеха – споделя ти я Ивайло Нецов – регионален мениджър за България, bg.
Как развитието на дигитален продукт развива самите нас – фокусът е върху иновативно приложение на Yettel, което става част от ежедневието на служителите на компанията.

Отвори сайта и разгледай програмата, за да разбереш темите на предстоящите лекции.
За кого е подходящо събитието?

За бъдещи маркетолози.

Лектори

Лекторите са специалисти в различни сфери на дейност. Повече за тях научаваш от сайта на „Career Show“.

Участието е без такса, с предварителна регистрация.

„Копирайтинг за социалните медии - възможности и предизвикателства“ - уебинар
2022-12-14 19:00 - 21:00
Бизнесът ти се развива, но си наясно, че можеш да поработиш върху представянето си в социалните мрежи. Не успяваш да ангажираш аудиторията си. Смяташ, че има какво да подобриш, полагаш усилия, но се нуждаеш от ясна посока и по-добри идеи. Включи се в уебинара, получаваш подробна информация за текстовете, предназначени за различните социални мрежи. Лекторът споделя с теб много примери и разглежда предизвикателствата, пред които е изправен малкият бизнес в сферата на социалните медии.
Акцентът е върху:

Facebook;
LinkedIn;
Twitter;
Instagram.

За кого е подходящо събитието

За копирайтъри, собственици на бизнес и всеки, който сам управлява социалните си мрежи.

Лектор

Невена Милошева се занимава с дигитален маркетинг от над 13 години. Работила е за мултинационални компании, а в момента е фрийлансър, чийто фокус е върху копирайтинга за социални мрежи.

Уебинарът е без такса, с предварителна регистрация.

„Първи стъпки в имейл маркетинга за онлайн магазини“ - уебинар
2022-12-15 19:00 - 21:00
Кои дигитални канали използваш, за да достигаш до клиентите си? Не са малко собствениците на бизнес, които предпочитат платените реклами и пренебрегват изцяло възможностите, които имейл маркетингът дава. Клиентите са ти важни – насочи усилията си в изграждането на лоялна аудитория. Включи се в обучението, за да разбереш как да ползваш имейл маркетинга ефективно. От лектора научаваш:

каква е разликата между автоматизация и реклами;
коя платформа дава най-добри резултати;
кои са първите стъпки, които трябва да предприемеш;
грешките, които трябва да избягваш.

За кого е подходящо обучението

За всички, които все още не се възползват от възможностите на имейл маркетинга.

Лектор

Михаил Атанасов е създател на PROGS Agency – дигитална агенция, която работи предимно с чуждестранни клиенти.

Уебинарът е без такса, с предварителна регистрация.

„Как се увеличaват приходите и поръчките чрез имейл маркетинг и автоматизации?“ - уебинар
2022-12-20 19:00 - 21:00
Не всеки собственик се възползва от възможностите, които имейл маркетингът предлага. Ако и ти си от тях, включи се в уебинара. Той ще ти даде яснота по темата. Освен това лекторът се фокусира и върху автоматизираните известия, сред които:

забравена количка;
разгледан продукт или категория;
намалена цена;
поздрав за рожден ден и др.

Вземи участие в уебинара, за да научиш:

какви са видовете автоматизирани известия;
как да увеличиш средната стойност на поръчката;
как да измерваш успеха си.

За кого е подходящо събитието

За собственици на бизнес

Лектор

Смилен Смиленов е основател и изпълнителен директор на дигитална агенция IMPROVE.bg. Има опит в управлението на над 55 онлайн магазина и често е гост-лектор на събития, посветени на дигиталния маркетинг.

Участието е без такса, с предварителна регистрация.

Тайните при създаването на рекламни видеа – уебинар
2023-01-12 19:00 - 21:00
Креативен човек си, а интересите ти са в сферата на видеозаснемането. Ако фокусът ти е насочен повече към създаването на реклами, включи се в уебинара, за да вникнеш в основата на този процес. От лектора научаваш:

какъв е цялостният етап на създаване на видео;
добри примери на реклами – разглеждат се в креативен и в технически аспект;
детайли относно определянето на бюджета.

Уебинарът ти е полезен и ако си собственик на бизнес, който търси идеи за създаване на рекламни кампании за социалните мрежи.
За кого е подходящо събитието

За хора с интерес в рекламата и видеозаснемането.

Лектор

Режисьор и продуцент, който е работил в рекламни компании като Saatchi & Saatchi, Ogilvy & Mather и други.

Участието е без такса, с предварителна регистрация.

Обучение от хибриден тип „Кариерно ориентиране на учениците“
2023-01-14 - 2023-01-15 | Social Innovators България, ул. Дякон Игнатий 19, етаж 2, София, Bulgaria
Как протича час на класа в училището, в което преподаваш? Активни ли са учениците, интересуват ли се от темите, които дискутирате? Без съмнение въпросът за кариерното ориентиране е сред обсъжданите, особено в по-горните класове. Ако имаш нужда от допълнителни идеи и насоки за провеждане на дискусиите по темата, събитието е подходящо за теб. Включи се, за да разбереш:

как да повиши ангажираността на учениците;
работещи активности за час на класа по темите за кариерно ориентиране и умения за успех.

Обучението е с практическа насоченост. Разделено е на две части – присъствено и неприсъствено.

Първата се провежда на живо и онлайн (в ZOOM).
Втората се състои от изпълнение на практическа задача.

Курсът се провежда в партньорство с Института за прогресивно образование.
За кого е подходящо събитието

За учители – 7-12 клас, психолози, педагогически съветници.

Лектори

Екипът на фондация „Еду Компас“. Фондацията има дългогодишен опит в сферата на кариерното ориентиране.

Участието е платено, с предварителна регистрация.

Инвестиции по време на война, инфлация и забавяща се икономика – онлайн събитие
2023-01-14 - 2023-01-15
Независимо с какво се занимаваш, актуалната финансова ситуация вероятно те интересува. Достигна ли инфлацията до своя пик и ще наблюдаваме ли спад през 2023-а година? Включи се в уебинара, за да чуеш мнението на български и чужденстранни финансисти. Те разискват въпросите за инвестициите, енергийния преход и криптовалутите. Заяви участие, за да разбереш:

предстои ли рецесия;
какви са предизвикателствата пред Европа и света;
какви са тенденции в имотния пазар;

Лекциите са общо 16, виж ги в страницата на събитието.
Обучението се провежда онлайн, в затворена Фейсбук група.
За кого е подходящо

За всички, които се интересуват от инвестиции и от настоящата финансова ситуация.

Лектори

Лекторите са български и чуждестранни експерти от финансовия сектор.

Събитието е безплатно, с предварителна регистрация.

„ESG стандарти за бизнеса“ – онлайн събитие
2023-01-17 09:30 - 12:30
Ако темата за зеления преход и ролята на бизнеса в него ти е интересна, събитието е за теб. По време на обучението се разглеждат редица въпроси, свързани с ESG изискванията и развитието на европейското законодателство в областта на устойчивото развитие. Включи се, лекторите споделят с теб:

реални примери за организация на новия бизнес модел, съответстващ на изискванията за устойчивост;
повече за регулацията на цифровите финансови услуги на европейско ниво.

Подробности за темите, разглеждани в отделните панели, научаваш от сайта на събитието.
В края на семинара имаш време да зададеш въпросите си.
За кого е подходящо обучението

За собственици на бизнес.

Лектори

Цветелина Цветанова – председател на Балкански институт за устойчиво развитие.
Гинка Христова – председател на Международен правен център – ILAC, външен affiliate преподавател към Hаrvard University

Участието е с такса, с предварителна регистрация.

Цената е без включено ДДС.

10 закона на Мърфи за фрийлансъри, епизод 3
2023-01-17 12:00 - 12:15
Обичаш ли да слушаш за грешките и провалите на другите? Признай си! Всички обичаме. Не защото сме злобни същества, а защото това е един от ефективните начини да се учим и да напредваме.
Затова и аз споделям с теб най-големите си фрийлансърски гафове в поредицата „10 закона на Мърфи за фрийлансъри“. Тя включва 10 злополучни истории от моята практика, които ти помагат да разбереш как НЕ се правят нещата и те вдъхновяват да подобриш своята свободна практика, за да привличаш повече клиенти, да работиш спокойно и по-малко, и да печелиш повече.
Ела онлайн, на 17 януари, от 12 часа, да чуеш как загубих клиент, защото му предложих безплатна услуга!

Разказвам ти за третата ми съществена грешка като начинаещ фрийлансър – да преговарям с клиент твърде емоционално.

Малко забавление и 3 извода, полезни за твоята свободна практика – това получаваш от мен в рамките на 10 минути Facebook Live.
Още 5-10 минути след това ще отговарям на въпроси.

Цъкни на линка и се присъедини събитието във Facebook, за да не пропуснеш събитието на живо или за да можеш да гледаш видео запис, когато ти е удобно. Гледай. Слушай. Питай. Покани приятели. Благодаря.
п.с. Хвърли едно око на епизод 2, в който ти разказвам какво се случи, когато имах среща с голям потенциален клиент, но секретарката му реши, че не съм подходящо облечена.

„Работещи стратегии за създаване на съдържание в различни платформи“ – уебинар
2023-01-26 19:00 - 21:00
Всеки бизнес, онлайн или не, се нуждае от присъствие в социалните мрежи. Алгоритмите обаче се променят, потребителските потребности – също. Ето защо, ако сам обгрижваш профилите в мрежите, е важно да следиш тенденциите. Възползвай се от обучението на SoftUni и се включи, за да разбереш как да създаваш ефективни стратегии за съдържание. От лекторите научаваш още:

как да ангажираш аудиторията си;
как да измерваш ефективността от работата си.

За кого е подходящо събитието

За всички, които поддържат бизнес акаунтите в социалните мрежи.

Лектори

Любомир Цанев е копирайтър в агенция De Ondernemersschool и съдружник в AdVibe.
Аида Бурнучян има опит във видео съдържанието, рекламата и PR-а. Съосновател е на агенцията за дигитален маркетинг AdVibe.

Участието е без такса, с предварителна регистрация.

Планиране, промотиране и използване на чатбот с разговорен AI: основи и добри практики – уебинар
2023-01-26 19:00 - 21:00
Обмисляш възможността да внедриш чатбот в онлайн бизнеса си. Наясно си, че той би могъл да ти спести някои разходи, да подобри обслужването на клиентите и дори да увеличи продажбите ти. Ако искаш да научиш повече за неговите предимства и недостатъци, включи се в уебинара. Събитието е насочено към собствениците на бизнес, а чрез примери лекторът отговаря на въпросите:

как да се използва чатботът;
защо да се промотира и много други.

За кого е подходящо събитието

За всеки, който иска да използва чатбот в комуникацията с клиентите си.

Лектор

Елица Стоилова е съосновател и управител на Umni.bg – платформа за създаване и управление на чатбот с изкуствен интелект за сайт. В продължение на 20 години се е развивала в сферата на маркетинга и туризма.

Участието е без такса, с предварителна регистрация.

Онлайн обучение „Финансово-правни аспекти при онлайн магазини и електронна търговия актуални изисквания на НАП, КЗП, КЗЛД и КЗК“
2023-02-10
Идеята за стартиране на собствен онлайн бизнес е първата крачка към твоята независимост. Обикновено представата ти как ще се случват нещата има малко общо с реалността. Когато дойде време за реализацията на идеята ти, откриваш, че тя изисква много по-отговорно отношение, внимание в детайлите и влагане на немалко средства и енергия, отколкото си си представял. Задължително е да обърнеш внимание на финансово-правния аспект, за да си спестиш редица неприятности в бъдеще. Предстоящото обучение ти е от голяма полза – дава ти подробна информация относно актуалните счетоводно-правни изисквания за развитие на електронна търговия.
Включи се, за да разбереш какви са:

изискванията за продажба в други държави;
спецификите на онлайн бизнеса;
особеностите при работата с платените услуги на Facebook и Google;
изискванията на Наредба Н-18;
правилата по GDPR и др.

Разгледай програмата в страницата на събитието. Темите, които предстои да бъдат обсъдени, са подробно описани.
Ако проявиш интерес, побързай да се запишеш, защото местата се запълват бързо. Първата свободна дата е в началото на февруари.
За кого е подходящо обучението

За счетоводители, служители в държавни институции, както и за бъдещи и настоящи собственици на онлайн бизнес.

Лектори

Христо Петров е управител на счетоводна къща „Gold Vision“. Фокусът на неговия екип е насочен към електронната търговия. Самият той е лектор на повечето обучения за счетоводство на онлайн бизнеси.
Адв. Михаела Димитрова, управляващ съдружник в адвокатско дружество „Димитрова и Хаджиева“. Автор е на „Електронен наръчник за онлайн търговеца“ – практически указания и съвети за онлайн търговците.

Обучението е платено, с предварителна регистрация.

Онлайн магазин в Shopiko – уебинар
2023-02-15 19:00 - 21:00
Shopiko или WordPress да избереш за платформа на бъдещия си онлайн магазин? Проучваш внимателно – всяка от тях има свои предимства и недостатъци, а ти искаш да си сигурен, че ще вземеш възможно най-доброто решение. Общото е, че и двете ти дават възможността сам да изградиш магазина си, ако четеш достатъчно и прилагаш наученото. За да се запознаеш с предимствата на Shopiko, включи се в уебинара. От лектора научаваш как да:

избереш подходящ шаблон;
качиш информация за продуктите;
включиш опции за доставка и плащане.

Отвори страницата на събитието, за да разбереш кои са останалите теми.
За кого е подходящо събитието

За всички, които обмислят да работят с Shopiko.

Лектор

Серафим Митрев е специалист в поддържането на SaaS платформите на SuperHosting.bg

Уебинарът е без такса, с предварителна регистрация.

Онлайн обучение – изграждане на бранд идентичност
2023-02-19 08:00 - 17:00
Знаеш ли, че голям процент от потребителите в световен мащаб са склонни да подкрепят бизнеси със сходни на техните ценности? Сигурна съм, че ти самият предпочиташ конкретни марки не само защото предлагат високо качество. Хората се отъждествяват с бранда, поне в известна степен, затова е и важно каква е представата, която той налага. Как да изградиш своята бранд идентичност? Отговор получаваш от Жюстин Томс по време на курса.
Обучението е с продължителност 5 седмици. Основните теми, които се обсъждат, са:

основи на брандинга – кои са стъпките при изграждането му;
цели и таргет аудитория – защо е важно да си наясно със силните и слабите си страни, целевата група и целите си;
дигитални канали – кои са основните канали и къде да се позиционираш ти.

Виж програмата на събитието, за да разбереш какво още включва всеки от модулите.
За кого е подходящо събитието

За собственици на бизнес.

Лектор

Жюстин Томс е създател на агенция „ABC Design and Communication“, създател на „Аз медиа“ – Az-jenata.bg и Az-deteto.bg и автор на редица книги за дигитален маркетинг.

Обучението е безплатно, с предварителна регистрация. Можеш да кандидатстваш до 19.02. включително.

Изпитната такса (в случай че искаш да се явиш) е в размер на 100 лв., ако се регистрираш до 02.03. и 200 лв. при регистрация след тази дата.

Онлайн събитие на живо „Live Q&A с Jon Loomer: "Бъдещето на Facebook маркетинга и AI през 2023“
2023-03-10 18:00 - 20:00
Какви промени предстоят във Facebook? Какви са преимуществата за бизнесите, които ще се възползват от платения абонаментен план? Ако тези въпроси те интересуват, участвай в онлайн събитието на живо. Гост е Jon Loomer – специалист с дългогодишен опит в маркетинг средите на социалната мрежа. Включи се, за да разбереш:

какво според лектора е бъдещето на дигиталния маркетинг;
как ChatGPT може да ти бъде от полза;
кои са най-честите грешки, които потребителите в TikTok и Instagram допускат при създаване на reels форматите.

Подготви си въпроси и ги задай по време на Q&A сесията в края на събитието.
За кого е подходящо

За всички, които се интересуват от настъпващите дигитални промени.

Лектор

Jon Loomer е предприемач и специалист в сферата на дигиталния маркетинг. Сайтът му – JonLoomer.com е основан през 2011 г. и е един от най-добрите онлайн ресурси в света за Facebook маркетолози.

Участието е без такса, с предварителна регистрация.

Career Show: „Languages“ – онлайн събитие
2023-03-16
Млад си, животът е пред теб и все още нямаш ясна представа по кой професионален път искаш да поемеш. Трудно ти е да дефинираш конкурентните си предимства, но отчиташ като голям плюс лекотата, с която изучаваш чужди езици. Осъзнаваш, че владеенето дори само на един допълнителен език може да отвори много врати пред теб. Ако се припознаваш във всичко това, включи се в поредното събитие на Career Show. Основната тема е „Languages“, а лектори от различни организации споделят опит и ти дават ценни съвети. Някои от предстоящите теми са:

Мениджър проекти в преводаческата индустрия – разбираш какви умения са ти нужни за тази позиция.
Communication beyond borders: presentation & language skills – фокусът е върху ползите от овладяването на презентационните и езиковите умения.
5 easy steps to perform at your best at a job interview in English or French – от лектора научаваш няколко лесни стъпки, които ще ти помогнат да се представиш добре на интервюто за работа.

Цялата програма можеш да видиш в сайта на събитието. Предстои да бъде допълнена, така че отваряй страницата от време на време.
Освен че ще присъстваш на интересни лекции, имаш възможността да се свържеш с работодатели онлайн. Нужно е само да се регистрираш.
За кого е подходящо събитието

За хора, които търсят нови кариерни възможности.

Лектори

Специалисти в български и международни организации, чиито работни ангажименти изискват владеенето на поне един чужд език.

Участието е без такса, с предварителна регистрация.

Част от лекциите са на английски език.

„WordPress and WooCommerce for Business“ – онлайн обучение
2023-03-30 08:00 - 2023-04-23 17:00
Не само обмисляш изграждането на онлайн магазин, но и имаш визия за развитието му. Наясно си и какви ще са реалните ползи за потенциалните клиенти от съществуването на бизнеса ти. Но първата крачка към реализирането на идеята ти е техническата част. Няма как да я пропуснеш, ако изграждаш онлайн присъствие. С още по-голяма сила важи, ако бизнесът ти е малък, нямаш финансиране и се налага да разчиташ предимно на собствените си сили. Спрял си се на платформата WordPress с приставката за електронна търговия WooCommerce. Включи се в обучението, за да разбереш как да:

подбираш и настройваш плъгини;
оптимизираш магазина си;
подобриш скоростта на зареждане;
привлечеш повече трафик и др.

Виж програмата, за да си наясно какви лекции и упражнения са включени в модула.
За кого е подходящо събитието

За всички, които обмислят създаване на онлайн магазин в WordPress.

Лектор

Александър Лейков е мениджър на „Алейков Студио“, занимава се с дизайн и SEO оптимизация. Има знания в областта на JavaScript, Photoshop, HTML, CSS, CMS системи, бази данни и уеб приложения.

Участието е платено, с предварителна регистрация.

Запиши се не по-късно от 23.04.

„Финансово-правни аспекти при онлайн магазини“ – онлайн обучение
2023-04-06 09:00 - 14:00
Онлайн търговията е добра възможност да работиш за себе си. Същевременно с това е и ангажимент – трябва да имаш познания по дигитален маркетинг, да си наясно с основни счетоводно-правни въпроси, които касаят електронната търговия и какво ли още не. Знанията са особено важни за теб, ако бюджетът ти е малък и се налага да правиш всичко сам. Учиш се ежедневно, за да развиваш успешно бизнеса си. Специализираните обучения са ти от полза, защото ти дават яснота къде можеш да сгрешиш и как да избегнеш това. Събитието е за теб, ако се занимаваш отскоро с онлайн продажби. Някои от лекциите, които се обсъждат, са:

продажба на стоки с наложен платеж и с ППП;
изисквания за ДДС при работа с чуждестранни клиенти;
особености при работа с някои маркетплейси;
издаване на електронни касови бележки;
използване на виртуален POS терминал и др.

Темите са разнообразни и обхващат повечето аспекти на финансово-правните въпроси. Виж и останалите в програмата на събитието.
За кого е подходящо

За хора, които развиват свой бизнес.

Лектори

Христо Петров е управител на счетоводна къща „Golden Vision“. Експертите, с които работи, са специалисти в областта на онлайн търговията.
Адв. Михаела Димитрова, управляващ съдружник в адвокатско дружество „Димитрова и Хаджиева“. Автор е и на „Електронен наръчник за онлайн търговеца“, включващ над 150 страници практически указания и съвети за онлайн търговците.

Участието е платено, с предварителна регистрация.

Регистрирай се до 31.03. и закупи билет на стойност 145 лв.
Всички цени са без включено ДДС.

Онлайн курс за работа с Canva
2023-04-10 19:00 - 2023-05-20 21:00
Canva е платформа, благодарение на която създаваш всевъзможни дизайни. Няма да е преувеличено, ако кажа, че всичко в нея може да е от полза за бизнеса ти. Canva ти дава възможност да изграждаш визии за различните социални мрежи, презентации, визитки, банери и какво ли още не. Ако до момента все още не си намерил време да се регистрираш, направи го. А благодарение на безплатния курс на SoftUni се учиш да работиш по-бързо и по-лесно с платформата.
По време на упражненията разбираш:

как Canva допринася за изграждането на бранда ти;
как да създаваш реклами чрез платформата и др;

Разгледай сайта на събитието и виж каква е едномесечната програма.

Курсът стартира на 22.05. и е с продължителност 3 седмици.

За кого е подходящо

За собственици на малък бизнес и всички, които искат да създават визуално съдържание.

Лектор

Петър Хаджиколев е специалист по Social Media Marketing в „1ForFit“. Създавал е съдържание за вестник „Сега“ и „Ureport“, бил е и част от екипа на

Участието е без такса, с предварителна регистрация.

Ако положиш изпит, таксата е в размер на 100 лв.

„TikTok Masterclass“ – онлайн обучение на живо
2023-04-26
Все още не използваш TikTok, но виждаш ползи за бизнеса си от присъствие в мрежата. Развиваш се добре в останалите социалки и си склонен да експериментираш сам с тази платформа, да тестваш и да се учиш. Подходящо обучение, което предоставя изчерпателна и полезна информация, е „TikTok Masterclass“.
От лектора разбираш с какво мрежата е толкова различна от всички останали и как работи алгоритъмът ѝ.
Включи се, за да научиш:

как да създаваш мобилна видеография;
как да пишеш скрипт на видеата преди заснемането;
подходи при създаването на онлайн съдържание и др.

Лекторът ти споделя и техники за анализ на успешните видеа и съставяне на маркетинг стратегия.
Обучението е всеобхватно и е разделено на няколко отделни модула. Виж програмата му, за да си наясно точно какво те очаква.
За кого е подходящо

За всички, които искат да създадат успешно онлайн присъствие в TikTok.

Лектор

Веселин Тонов е основател на „Epic Media Group“ и „Video Fabrika“. Маркетинг директор е на „Leader Academy“. Занимава се професионално с видео продукции от 2009 г. насам.

Обучението е платено, с предварителна регистрация. Ако заявиш участие до 16.04., заплащаш 130 лв.

Цените са без включено ДДС.

Правилата на брандинга в дигитална ера – онлайн събитие
2023-05-04 19:00 - 21:00
Често малките бизнеси акцентират на продуктите, които предлагат, но пренебрегват брандинга или не полагат необходимите усилия за изграждането му. Как потребителите възприемат марката ти? Какви са ценностите ѝ? Доколко резонират с тези на потенциалните клиенти? Имаш ли отговори на всички тези въпроси? Ако развиваш своя бизнес в дигитална среда, или дори ако тя е само част от него, изграждането на онлайн идентичност е важна стъпка в развитието ти. Включи се в събитието, за да научиш повече по темата.
По време на семинара разбираш какви са принципите, с които се съобразява бранд мениджмънтът. Лекторът ти споделя тенденциите, посочва ти и реални примери за работа върху марката. В основата на лекцията са заложени актуалните изследвания в областта на маркетинга и потребителското поведение.
За кого е подходящо събитието

За мениджъри, които искат да подходят по-уверено към развитието на своя проект в дигитална среда.

Лектор

Д-р Димитър Трендафилов е гл. ас. в НБО, където развива и изследователска програма в сферата на маркетинга. Създател е на учебниците „Ритейл маркетинг и мениджмънт“ и „Изграждане и налагане на бранд“, автор е и на редица статии.

Участието е без такса, с предварителна регистрация.

Стартирай своята IT кариера като QA - уебинар
2023-05-10 19:00 - 21:00
Все повече млади хора се ориентират към IT сектора. Възможността за дистанционна работа, както и високото възнаграждение, са водеща мотивация за това решение. Нерядко QA се явява първото стъпало по пътя към професионално преориентиране. Ако и ти обмисляш да се преквалифицираш, включи се в безплатния семинар.
Какво научаваш от лектора?

какви са различните IT специалности;
какво всъщност представлява софтуерното тестване;
как QA ти помага да направиш преход към програмирането и др.

Получаваш и по-задълбочена информация относно курсовете, които Skillo предлага.
За кого е подходящо събитието

За всички, които искат се интересуват възможностите, които софтуерното тестване дава.

Лектор

Хюсеин Тюркмен е съосновател на център за обучение по софтуерно тестване Skillo. Работи в IT индустрията над 12 години.

Участието е без такса, с предварителна регистрация.

Работещи стратегии за Facebook реклама през 2023 - уебинар
2023-05-15 19:00 - 21:00
Създаваш рекламни кампании във Фейсбук, но все по-често забелязваш, че резултатите са незадоволителни, а обхватът – значително намален. Не се случва само при теб. Важно е не само да настроиш рекламата, но и да го направиш съобразно алгоритъма на мрежата в настоящия момент. Ето защо се налага да следиш тенденциите постоянно. YouTube ти дава достъп до много ценни ресуси, но е добра идея и да се включваш в семинари и обучения. Сигурна съм, че и предстоящият уебинар на SoftUni ще ти е полезен. Включи се, за да разбереш:

какви са видовете рекламни фунии;
как да избереш правилната стратегия за бизнеса си;
как да анализираш резултатите.

За кого е подходящо събитието

За всички, които искат да разберат как функционират рекламните кампании във Фейсбук.

Лектор

Стилиян Малаков е маркетинг експерт, специализирал в платената реклама в социалните мрежи. Част е от екипа на Atypical Digital Holding Group. Води обучения на маркетинг отдели и рекламни агенции в Европа и САЩ.

Участието е без такса, с предварителна регистрация.

DigitalK – събитие от хибриден тип
2023-05-18 | Sofia Event Center, бул. "Черни връх" 100, София, 1407, Bulgaria
Времената на криза са преломни и за отделната личност, и за бизнеса. Миналото се руши, за да направи път на новото начало, а дали ще се възползваш, зависи от теб. Сам се увери, че през последните няколко години бяхме свидетели на бурни промени, които ни накараха да се адаптираме бързо и така да направим крачка напред. Фокусът на тазгодишното издание на DigitalK е върху иновациите и технологиите като път към бъдещето.
Защо да присъстваш? Лектори от цял свят споделят своята визия за развитието на бизнеса. Имай предвид, че конференцията се води на английски език.
Някои от темите, които ще се обсъждат, са:

Революционните идеи.
Трансформираща сила на климатичните технологии.
Нарастването на целевите инвестиции и др.

Виж сайта, за да си наясно кои са останалите лекции в програмата.
За кого е подходящо събитието

За предприемачи, собственици на бизнес и всички, които се интересуват от иновациите.

Лектори

Експерти на ръководни позиции във водещи технологични компании. Повече за тях научаваш от сайта на събитието.

Участието е с такса, с предварителна регистрация. Цената на билета варира в зависимост от присъствието:

Онлайн – 100 лв.
На живо – 240 лв.

LinkedIn Masterclass – онлайн обучение
2023-06-02
Имаш профил в LinkedIn, но не работиш активно с мрежата. Трудно създаваш контакти и не съумяваш да я използваш като посредник в търсенето на нови възможности. Ако си решил да положиш повече усилия в посока развиване на профила си, заяви място в обучението. От лектора разбираш:

кои са ключовите елементи за създаване на силен профил;
как да увеличиш броя на преглежданията на акаунта си;
повече за непознатите софтуери за автоматизация.

Разгледай сайта на събитието, за да получиш информация за темите.
За кого е подходящо

За всички, които искат да развиват успешно акаунта си в LinkedIn.

Лектор
Филип Калвърт е експерт по дигитален маркетинг и един от най-добрите лектори в света относно мрежата. Лекциите му са интерактивни, ангажиращи и подкрепени с реални примери.
Участието е платено, с предварителна регистрация.

Побързай да се запишеш, защото местата се изчерпват бързо.
Ако се запишеш до 30.04., билетът е на стойност 165 лв.
Всички цени са без включено ДДС.

„Изкуството на сторителинга: Изграждане на завладяваща бранд идентичност“ - уебинар
2023-06-05 19:00 - 21:00
Имаш дар слово, пишеш увлекателно и сам създаваш съдържанието за социалните мрежи и блога към магазина си. Разказването на истории безспорно е ценно умение. С него, ако го използваш правилно, можеш да изградиш:

разпознаваема бранд идентичност;
аудитория в социалните мрежи, която се идентифицира с твоята марка.

Включи се в обучението, за да разбереш:

кои са най-честите storytelling грешки и как да ги избегнеш;
как да адаптираш историята за различните комуникационни канали.

За кого е подходящо събитието

За всички, които искат да използват умението за разказване на истории, за да изградят своя бранд.

Лектор

Славея Божилова работи в сферата на рекламата над 10 години. Партнирала си е с брандове като Лидл, Порше, Пощенска банка, Кока-кола, Карлсберг и др.

Участието е без такса, с предварителна регистрация.

„Създаване на бранд идентичност с помощта на Изкуствен интелект“ - уебинар
2023-06-07 19:00 - 21:00
Много хора вече използват AI, за да оптимизират своите позиции, и го правят успешно. Изкуственият интелект може да е от голяма полза в изграждането и на твоя онлайн бизнес. С негова помощ можеш да пишеш текстове, да създаваш изображения, да подбираш ключови думи и какво ли още не. Как да го използваш ефективно? Как инструментът Eilla.ai ще ти помогне да създадеш своя бранд идентичност? Отговори на тези въпроси получаваш по време на уебинара.
От лектора научаваш:

кое е предимството на инструмента Eilla.ai;
как помага на графичните дизайнери;
как да генерираш подходящи слогани чрез него и др.;

За кого е подходящо събитието

За собственици на малък бизнес.

Лектор

Александър Иванов е основател на агенция CreateX, лектор е на редица събития и преподава дигитален маркетинг в SoftUni Digital, ВТУ „Св. Св. Кирил и Методий“ и Национален военен университет „Васил Левски“.

Участието е без такса, с предварителна регистрация.

Google Ads: Основите на успешна Search кампания - уебинар
2023-06-14 19:00 - 21:00
Малко са бизнесите, които привличат клиенти без рекламни кампании. Когато става въпрос за онлайн реклами, Google е една от най-често използваните платформи. Ако нямаш възможността да си партнираш с агенции, и ръководиш бизнеса си сам, познанията относно Google Ads ще са наистина полезни за теб. От лектора научаваш как да:

настроиш успешна кампания;
се издигнеш над конкурентите си;
подбереш точните ключови думи за твоята аудитория;
създадеш открояващи се текстове.

За кого е подходящо събитието

За всички, които искат да постигат добри резултати чрез Google Ads.

Лектор

Виктор Вутов е специалист по дигитален маркетинг и основател на агенция Metrix.

Участието е без такса, с предварителна регистрация.

„Нарисувай ми овца“ или как да представим идеята си пред клиента“ - уебинар
2023-06-20 19:00 - 21:00
Ти си дизайнер и работата с клиенти е неотменна част от ежедневието ти. Налага се да общуваш с тях, да презентираш идеите си и да убеждаваш другата страна в правотата си. Всъщност правиш всичко това какъвто и специалист на свободна практика да си. Ако си в началото на своята кариера (в частност дизайнерска), включи се в уебинара. Полезен ти е, а от лектора разбираш:

защо визуализациите са важни при презентиране на лога и илюстрации;
какво е общото между писането на команди за изкуствен интелект и представянето на идея пред клиент;
как да се възползваш от възможностите, които AI ти дава и др.

За кого е подходящо събитието

За начинаещи дизайнери.

Лектор

Николай Малинов е специалист, завършил обучението си в Единбург. Присъединява се към екипа на „The Smarts“, а от миналата година е Art Director в комуникационна агенция „Nitram“.

Участието е без такса, с предварителна регистрация.
